Universitatea „Alexandru Ioan Cuza” din Iași

Expoziţia de flori, fructe şi seminţe „Flori de toamnă”, ediția a XLVIII-a
2024-10-26 10:00 - 2024-11-17 17:00 (Europe/Bucharest) | Grădina Botanică „Anastasie Fătu” din Iași, Strada Dumbrava Roşie 7-9, Iasi, România
Grădina Botanică „Anastasie Fătu” a Universității „Alexandru Ioan Cuza” din Iași organizează, în perioada 26 octombrie, ora 10.00 – 17 noiembrie 2024, ora 17.00, Expoziţia de flori, fructe şi seminţe „Flori de toamnă”, ediția a XLVIII-a.
Acest eveniment a debutat în 1976, ajungând în acest an la a XLVIII-a ediţie. În spaţiile amenajate sunt prezentate colecţii reprezentative cu specii şi soiuri de crizanteme și dumitrițe, varză ornamentală, ardei și dovleci decorativi, precum şi eşantioane de fructe şi seminţe, care aparţin unor specii de plante indigene și exotice cultivate în secțiile Grădinii Botanice. De asemenea, vor fi expuse zooforme topiare realizate din materiale naturale. Toate standurile sunt amenajate de personalul Grădinii Botanice, cu material vegetal cultivat în secţiile exterioare, terenuri experimentale, sere şi solarii.
Moment artistic, 26 octombrie 2024, 10:00
Alexia SAHAIDAC, (soprană) – Profesor Veaceslav BÎNZARI (coordonator)
Iarina LEAHU (mezzo-soprană) – Profesor Diana NEACȘU (coordonator)
Quartetul Stradivari – Bogdan LAZĂR (vioara I), Ana Ioana PARASCHIV (vioara II), Alin Andrei ȘTIRBU (violă), Ioana BOACĂ (violoncel) – Profesor Virgil POPA (coordonator)
Parteneri: Colegiul Naţional de Artă „Octav Băncilă” Iaşi, Profesor Virgil POPA, Dirijor al Orchestrei de Tineret a Iaşului
Moderator: Prof. univ. dr. Cătălin TĂNASE
Pagina web a manifestării: www.botanica.uaic.ro/anunturi
Date de contact: coordonator – Prof. univ. dr. Cătălin TĂNASE, tanase@uaic.ro, Tel.: 0232 201 373
